Diari Oficial de la Generalitat Valenciana


Sumari del DOGV 3394, del 16-12-1998 (1998/10654)

ORDRE de 25 de novembre de 1998, de la Conselleria de Presidència, per la qual es prorroga el període de gaudiment de les quatre beques per a la realització de pràctiques professionals en la Subsecretaria de Planificació i Relacions Externes, convocada per l'Ordre de 21 de gener de 1998, de la Conselleria de Presidència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10887


Data del document
:   25-11-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 25 de novembre de 1998, de la Conselleria de Presidència, per la qual es prorroga el període de gaudiment de les beques per a la realització de pràctiques professionals en la Subsecretaria de Planificació i Relacions Externes, convocada per l'Ordre de 21 de gener de 1998, de la Conselleria de Presidència. [1998/X10897]
  
Per l'Ordre de 21 de gener de 1998, de la Conselleria de Presidència (publicada en el DOGV núm. 3.176, de 4 de febrer), van ser convocades quatre beques per a la realització de pràctiques professionals en la Subsecretaria de Planificació i Relacions Externes i s'aprovaren les bases per a la seua concessió.
  
Les esmentades beques s'adjudicaren per Resolució del conseller de Presidència, de 3 de març de 1998, i començaren el període de gaudiment el dia 1 d'abril de 1998, i finalitzaren el 31 de desembre de 1998, segons allò previst en l'article 3 de las bases de la convocatòria.
  
Tenint en compte el nombre de sol·licituds previstes i la durada del procés selectiu, l'adjudicació de les beques corresponents a la convocatòria de 1999 no tindrà lloc fins al primer trimestre de l'exercici. Per tant i perquè no es produesca una interrupció entre la fi del període de gaudiment de les beques convocades l'any 1998 i la incorporació dels nous adjudicataris de les beques de 1999, es prorroga el període de gaudiment de les beques corresponents a 1998, fins l'adjudicació de les de l'exercici de 1999.
  
Per tot el susdit, fent ús de les facultats atribuïdes pels articles 5 del Decret 30/1997, de 26 de febrer, pel qual s'aprova el Reglament Orgànic i Funcional de la Conselleria de Presidència, i l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
Prorrogar el període de gaudiment de les beques de la convocatòria de 1998 fins que es produesca la incorporació dels becaris corresponents a la convocatòria de 1999, el qual serà com a màxim fins al 31 de març de 1999, tot condicionat a l'existència de consignació pressupostària.
  
DISPOSICIÓ FINAL
  
Aquesta ordre vigirà el dia de la seua publicació en el Diari Oficial de la Generalitat Valenciana.
  
València, 25 de novembre de 1998
  
El conseller de Presidència,